En dengang 16-årig dreng var sidste år involveret i en bilulykke, der kostede en 19-årig mand livet. Han er i dag tiltalt for uagtsomt manddrab.

I november 2011 døde en 19-årig mand som følge af sine kvæstelser efter en voldsom trafikulykke i Bjerre ved Fjerritslev. En dengang 16-årig dreng førte bilen og han er i dag tiltalt for uagtsomt manddrab i Retten i Hjørring. Der var også en 16-årig pige i bilen, som kom slemt til skade. Ulykken skete efter at de unge havde taget nøglerne til bilen fra bilens ejer, der var faldet søvn til en fest. Derefter var høj fart, vådt føre og slidte dæk medvirkende til, at bilen efter en slingretur kørte direkte ind i et træ. Føreren er udover uagtsomt manddrab tiltalt for at have ført bilen spirituspåvirket og uden kørekort.